A négy gyertya

       Egyszer volt, hol nem volt, volt egyszer négy gyertya. Olyan nagy volt a  
csend körülöttük, hogy tisztán lehetett érteni, amit egymással beszélgettek  
Azt mondta az első :  
      - **ÉN VAGYOK A BÉKE**!  
De az emberek nem képesek életben tartani. Azt hiszem, el fogok aludni.  
Néhány pillanat múlva már csak egy vékonyan füstölgő kanóc emlékeztetett a  
hajdan fényesen tündöklő lángra.  
A második azt mondta:  
      - **ÉN VAGYOK A HIT**!  
Sajnos az emberek fölöslegesnek tartanak. Nincs értelme tovább égnem. A  
következő pillanatban egy enyhe fuvallat kioltotta a lángot. Szomorúan így  
szólt a harmadik gyertya:  
      - **ÉN A SZERETET VAGYOK**!  
Nincs már erőm tovább égni. Az emberek nem törődnek velem, semmibe veszik,  
hogy milyen nagy szükségük van rám. Ezzel ki is aludt.  
Hirtelen belépett egy gyermek. Mikor meglátta a három kialudt gyertyát,  
felkiáltott: De hát mi történt? Hiszen nektek égnetek kéne mindörökké!  
Elkeseredésében hirtelen sírva fakadt.  
Ekkor megszólalt a negyedik gyertya: Ne félj! Amíg nekem van lángom, újra  
meg tudjuk gyújtani a többi gyertyát.  
      - **ÉN VAGYOK A REMÉNY**!  
A gyermek szeme felragyogott. Megragadta a még égő gyertyát, s lángjával új  
életre keltette a többit.  
Add, Urunk, hogy soha ki ne aludjon bennünk a remény!  
Hadd legyünk eszköz a kezedben, amely segít megőrizni gyermekeink szívében a  
hit, remény, szeretet és béke lángját!!!

Ámen.

A történet az alábbi lapon található: http://www.sajti.com/4gyertya.htm